open-index/open-wikipedia-markdown huggingface dataset:
Hønensteinen

**Hønensteinen** var en runestein som ble funnet en gang før 1817 på gården *[[Hønen]]* i Norderhov på Ringerike (nå synonymt med gården Ringvoll), like ved Norderhov kirke. Steinen gikk dessverre tapt en gang etter 1825. Runene er av samme type som dem på Dynnasteinen, noe som daterer innskriften til ca. 1040.

I 1823 ble steinen avtegnet og beskrevet av antikvar Lorentz Diderik Klüwer. Han beskriver funnstedet som en svær gravhaug som skal ha ligget i området mellom Tanberggårdene og Hønen. Steinen hadde ligget rett under markoverflaten, og den var to alen lang, åtte tommer bred og fire tommer tykk. Runene var risset inn langs den ene sidekanten, de var svakt inntegnet, men Klüver fikk laget en god avtegning. Dessverre er Klüwers rapport, som lå oppbevart ved Bergen Museum, kommet bort en gang på 1830-tallet. Heldigvis fikk Wilhelm F.K. Christie anledning til å ta en avskrift av Klüvers manus før det forsvant. Ut fra dette har Sophus Bugge tolket innskriften til:

:Ùt ok vitt ok þurfa
:þerru ok àts 
:Vinlandi à isa
:i òbugd at kòmu
:auð mà illt vega
:[at] deyi àr

Bugges oversettelse var:

*De kom udi (i Havet) og over store Strækninger og trængende til Klæde at tørre sig paa og til Mad bort imod Vinland op paa Ise i Ubygden. Ondt kan tage Lykken bort, saa man dør tidlig.

Sophus Bugges tolkning vakte oppsikt, og ansporte blant annet [[Fridtjof Nansen]] til å spekulere på norrøn bosetning i [[Vinland]]. Andre var ikke fullt så entusiastiske, og trakk fram de viktige kildekritiske argumentene mot å stole for mye på teksten. Og i 1951 presenterte [[Magnus Olsen]] sin tolkning av innskriften, også etter Christies manuskript:

:*'utuk uit urba þiruu(k) as uin ka(lt) a isa inbuk þa þk(ua)mn auþmilt uika tani ar*'

På norrønt skulle dette bli, ifølge Olsen: 

:Ut ok vitt ok þurfa
:þerri ok àts
:vindkalda à ìsa 
:i òbygd at koma.
:Auð mà illt vega,
:at deyi àr

Oversatt til moderne norsk skulle dette bli:
*Ut (mot vest) og fjernt (over havet) og trengende til håndklede og mat kom de inn (til land) opp på vindkalde iser, (fram) i ubygd. Ondt at man skal dø tidlig - kan ta lykken bort.''

Med «ubygd» mener Olsen at man heller burde tolke det som østkysten av Grønland.

Billedkunstneren Harald Vibe (1877–1965) skrev en artikkel om denne steinen, på side 30 i det lokalhistoriske tidsskriftet Heftet Ringerike i 1954. Innskriften har gjentagne ganger blitt trukket fram i forbindelse med problematikken omkring kontakten med Vinland, men den anses generelt som sterkt omdiskutert.

## Runene

## Litteratur
*
Jomfrua

**«Jomfrua»** er et populært navn på en grafisk figur som består av streker og finnes i mange bumerker. Figuren er en trekant (triangel) med en spiss opp og på denne spissen er det et lite, likearmet kors.

*[[Jomfru (redskap)|Jomfrua]]* er også et navn på et stort tungt redskap til å hardstampe jord, overflatebelegg til vei og lignende. Redskapet har en tung, nærmest trekantet nedre del, og en tynnere øvre del med et håndtak på tvers, slik at redskapet ligner litt på den grafiske figuren jomfrua.

Hvorvidt den grafiske figuren *jomfrua* ble brukt som kvinnesymbol, er heller tvilsomt.  Trolig er det bare et navn som henspiller på trekanten som et kvinnelig kjønnsorgan og korset på jomfru Maria.

Den grafiske figuren *jomfrua* er brukt i segl fra flere steder i Norge og utlandet. Den forekommer i mange bumerker brukt av bønder, håndverkere, handelsmenn og andre. Figuren finnes i en rekke varianter: korset kan være like stort som trekanten, det kan være festet på trekantens underside, korsets loddrette strek kan være trukket ned og gjennom trekanten osv.

Navnet «førkja» skal også ha vært brukt på figuren jomfrua, men det virker som førkja oftere har vært brukt på en annen grafisk figur: en trekant med en spiss og to sidestreker ned, sidestrekene trukket ut av trekanten og de ender i små loddrette streker.

## Litteratur
* Fredrik B. Wallem: «En indledning til studiet af de nordiske bomærker», *Årbok 1902 for [[Fortidsminneforeningen|Foreningen til Norske Fortidsminners Bevaring]]*, Kristiania 1903, side 89 
* Hans Cappelen: «Hakekors og Grenland», *Ætt og Annet – jubileumsbok ved Grenland Ættehistorielags 30 års jubileum*, Porsgrunn 2003, side 163-183
* Anders Bjønnes m.fl. (redaktører): *Segltegninger fra [[hylling]]ene i Norge 1591 og 1610*, Norsk Slektshistorisk Forening, Oslo 2010, side 61
* Allan Tønnesen (redaktør): *Magtens besegling. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612, med 2.297 personers segl, bl.a. fra Norge 87 geistlige og 406 bønder der flere segl er med figuren jomfrua.
Désirée av Hohenzollern

**Désirée av Hohenzollern** (Désirée Margareta Victoria Louise Sybilla Katharina Maria) (født 1963) er datter av prinsesse Birgitta av Sverige og prins Johann Georg av Hohenzollern.

Hun giftet seg med grev Heinrich zu Ortenburg 6. oktober 1990. De ble skilt i 2002, og har tre barn sammen:
* Grev Carl Theodor Georg Philipp Maria zu Ortenburg (født 21. februar 1992)
* Grev Frederik Hubertus Ferdinand Maria zu Ortenburg (født 7. februar 1995)
* Grevinne Carolina Maria Franziska Christina Stephanie zu Ortenburg (født 23. mars 1997)

Prinsesse Désirée giftet seg på nytt 27. november 2004 med Eckbert von Bohlen und Halbach.

## Referanser
Sport i Bodø

Bodø har en rekke idrettsklubber og foreninger innenfor breddeidretten i tillegg til elitelag i fotball og håndball. Den mest kjente er nok Bodø/Glimt som spiller i eliteserien i fotball for herrer. Bodø Håndballklubb har spilt i eliteserien for menn. Det finnes i tillegg en rekke breddeidrettslag med tradisjonelle idretter som fotball, håndball, ski og mer spesialiserte idrettslag innenfor kampsport og travsport.

Den eldste klubben i byen er Bodø og Omengens idrettsklubb som ble stiftet på slutten av 1800-tallet.

Glimt har fostret blant annet Bergfamilien med Harald Johan «Dutte» Berg, Ørjan Berg og Runar Berg, i tillegg har blant annet Arne Hanssen, Terje Mørkved, Harald Brattbakk, Jahn Ivar «Mini» Jakobsen, Bengt Sæternes og Trond Fredrik Ludvigsen spilt for klubben.

På damesiden i fotball har I.K. Grand Bodø markert seg i 1. divisjon med flere landslagsuttatte spillere på både A-landslag og aldersbestemte landslag. Grands beste prestasjon gjennom tidene er en delt tredjeplass i seriesluttspillet 1986.

Innen håndball har Bodø hatt både herrelag og damelag i øverste divisjon. Bodø Håndballklubb har deltatt på herresiden med bronse i toppserien som beste prestasjon, klubben spiller nå på høyeste nivå, etter å ha rykket opp fra 1. divisjon.
Tidligere har I.K. Junkeren deltatt i eliteserien i håndball for kvinner, men måtte gi seg grunnet dårlig økonomi. Junkerens beste prestasjon var fjerdeplass i toppserien og en kvartfinale i Europa-cupen. Klubben har for tiden ikke seniorlag.

Ellers har Bodø en rekke klubber for aldersbestemte lag og mindre idrettsgrener.

## Idrettslag
### Fotball (herrer)
* Bodø/Glimt &ndash; Eliteserien 
* Innstrandens IL &ndash; 3. divisjon.
* IK Junkeren &ndash; 3. divisjon.
* Bokam &ndash; 4. divisjon.
* Idrettsklubben Grand Bodø &ndash; 4. divisjon.
* Tverlandet IL &ndash; 4. divisjon.
* Hunstad FK &ndash; 4. divisjon.
* FK Vinkelen &ndash; 4. divisjon.

### Fotball (damer)
* IK Grand Bodø &ndash; 1. divisjon.
* Innstrandens IL &ndash; 2. divisjon.

### Fotball (kun aldersbestemte lag)
* Nordstanda IL
* Saltstraumen IL
* Skjerstad IL
* FK Gevir (Old-boys)

### Fotball (oppløste klubber)
* Bodø Ballklubb
* AIL Fram.Klubben er gått inn i IK Grand Bodø.

### Håndball (herrer)
* Bodø Håndballklubb &ndash; 2.div

### Håndball (damer)
* Bodø Damehåndball &ndash; 2. divisjon, avd. 06
* I.K. Junkeren &ndash; aldersbestemte lag.

### Innebandy

* Bodø Innebandyklubb - Klubb med tilbud til alle 
* Tverlandet IL - Innebandy

### Andre
*Bodø Ishockeyklubb
*Bodø friidrettsklubb
*Bodø Hangglider klubb
*Bodø Motorsportklubb
*IIL Volleyball Bodø
*Hundholmen Volleyball 
*Soløyvannet Sandvolleyballklubb
*Bodø Seilforening
*Bodø Klatreklubb
*Bodø og Omegn Idrettsforening (B&OI)
*Bodø Innebandyklubb
*Bodø tennisklubb
*Kampidretter:
** Bodø Bokseklubb.
** Bodø Judoklubb
Timeglass (andre betydninger)

**Timeglass** har flere betydninger:

* Timeglass, enkel tidsmåler
* Timeglass (bumerke), grafisk figur brukt som kjennetegn
* Glass (maritimt), eldre tidsangivelse til sjøs, avledet av «timeglass»
Skeleton

:*For å lese om en engelsk guttedrakt ca. 1800, se [[Skeleton suit]]*

**Skeleton** er en vinteridrett der utøverne forsøker å kjøre raskest mulig ned en bane på en kjelke, mens de ligger på magen, med hodet først. Dette skiller seg fra aking, der føreren ligger på ryggen med føttene fremst. Topphastigheten i skeleton ligger på omtrent 140 km/t, noe langsommere enn i aking. 

Idretten oppstod i St. Moritz i Sveits, der det ble bygd en bane i 1884. Da Vinter-OL ble arrangert der i 1928 og 1948, stod skeleton på programmet. Skeleton ble tatt opp på det olympiske programmet fra og med Vinter-OL 2002 i Salt Lake City.

I Norge er idretten organisert under Norges idrettsforbund og olympiske komité, i særforbundet Norges Ake-, Bob- og Skeletonforbund.

## Referanser


## Eksterne lenker
* 
* «Alexander Henning Hanssen til OL i skeleton», *Dagbladet* 29. januar 2018
Standupkomedie

**Standupkomedie** eller **standup** (fra engelsk: *stand-up comedy*) er en form for humoristisk opptreden hvor en enkeltstående komiker står foran et publikum og leverer en improvisert monolog basert på personlige opplevelser, observasjoner og samfunnskritikk. Det kan også inkludere interaksjon med publikum og korte vitser eller historier. Standupkomedie har blitt en populær underholdningsform i Norge de siste årene, og det finnes flere norske standupkomikere som har oppnådd stor suksess både nasjonalt og internasjonalt.

Standupkomikerens scene kan være alt fra store gallaforestillinger til mindre pubmiljøer, hvor hen må ha motet og rappkjeften til å møte et til dels småberuset publikum. Formen kan være personlig og utleverende, eller mer satirisk med referanser til aktuelt nyhetsbilde og kjente personer.

## Standupklubb
En *standupklubb* er et sted, vanligvis en nattklubb, bar, hotell, casino, eller restaurant, hvor folk ser på eller lytter til forestillinger, inkludert stand-up-komikere, improvisatorisk komiker, etterlignere, impresjonistene, magiker, buktalere og andre komedier. Begrepet «standupklubb» refererer vanligvis til arenaer som har stand-up-komedie, til forskjell fra improvisasjonsteater, som er vert for improvisasjons-eller skissekomedie.

## Historie
Standupkomediens røtter strekker seg tilbake til 1700- og 1800-tallet, til britiske music hall-tradisjoner, ettersom det kan argumenteres at enhver som reiser seg opp og holder en vittig tale er en komiker-som-står-opp. Den amerikanske forfatteren Mark Twain (1835–1910) har blitt kalt en mester i faget. På midten av 1950-tallet fikk sjangeren en renessanse i USA gjennom komikere som Lenny Bruce, Mort Sahl og andre.

Fra slutten av 1980-tallet og begynnelsen av 1990-tallet kom bølgen til Norden, kanskje først til Sverige med komikertevlinger som TV-programmet «Släng dig i brunnen» (1991&ndash;) som sies å ha vært en avgjørende faktor for å ha frambrakt en generasjon svenske komikere. Utover 1990-tallet kom det også en rekke norske standupkomikere med kommersiell appell. Mange av disse kunne også dra suksessen over i TV-mediet med egne humorprogrammer.

## Terminologi

* **Bit**: En del av et sett, også omtalt som en vits.
* **Bombe**: Ikke få noe latter.
* **Callback**: Referanse til en tidligere vits.
* **Crowd work**: Snakke direkte med publikum gjennom forberedte bits, improvisasjon eller begge deler.
* **Drepe**: Gjøre det meget bra.
* **Hack**: En komiker som stjeler andres vitser, eller ikke erfaren nok til å unngå temaer som er oppbrukt.
* **Punch**: Et sluttpoeng, hvor komikeren forventer at folk skal le. En punch kan gjerne overraske.
* **Sett/settliste**: Alle bitene/vitsene komikeren fremfører.

## Standup i Norge

### Norske standupklubber og arrangører
* Stand Up Bergen
* Stand Up Trondheim
* Latter
* RDK Reis deg komikerklubb

### Norske standupscener og konsepter
* Børskjelleren. Konseptet «Humorlaboratoriet» Hver tirsdag. Bergen.
* Lille Ole Bull. StandUp Bergen klubbkvelder. Hver torsdag og fredag. Bergen.

## Se også
* Teatersport
* Humor
* Vits
* Sketsj
* Monolog
* Revy
* Kabaret
* Roast

## Eksterne lenker
* Stavanger Standup
Entry Point North

**Entry Point North** er et europeisk akademi for lufttrafikktjenester (ATS) grunnlagt i 2006. Selskapet er et joint venture mellom Naviair (Danmark), Luftfartsverket (Sverige, LFV) og AirNav Ireland.  Hovedkontoret ligger i Malmö (Hyllie Vattenparksgata 11A). EPN driver treningssentre i Sverige, Danmark, Irland (Dublin og Shannon), Ungarn (Budapest), Spania (Madrid) og Belgia (Steenokkerzeel). Akademiet tilbyr utdanning for flygeledere (ATCO), ATSEP og AFIS-personell, samt simulator- og nettbaserte kurs. 

## Referanser


## Eksterne lenker
* Entry Point North
Odd Omland

**Odd Omland** (født 29. januar 1956) er en norsk politiker (Ap) som i perioden 2013-2017 var stortingsrepresentant for Vest-Agder. Han var ordfører i Kvinesdal kommune fra 2003 til 2013, og har vært medlem av kommunestyret siden 1980.

Ved stortingsvalget 2009 var Omland Arbeiderpartiets andrekandidat fra Vest-Agder, og han ble dermed partiets første vararepresentant.

## Stortingskomiteer
* 2013–2017 medlem i Næringskomiteen

## Referanser


## Eksterne lenker
*
Ray Weston

**Ray Weston** () er en britisk musiker. Han er mest kjent som trommeslager i det engelske rockebandet Wishbone Ash.

Weston fikk sitt første trommesett da han var 16 år og ble kort tid etter med i et pubband som spilte coverlåter. Deretter spilte han med flere ukjente lokale band i Glasgow før han til slutt flyttet til London på begynnelsen av 1980-tallet. Her fant han flere jobber som studiomusiker og arbeid som reservetrommeslager på konserter for flere kjente band og artister. Han kom i kontakt med Wishbone Ash' bassisten Martin Turner ved flere deltagelser på hans soloprosjekter. I løpet av 1980-årene etablerte Ray Weston seg som en respektabel studiomusiker i Londons musikalske arena og hadde studioarbeid med artister som Bill Wyman, Del Shannon og Cliff Richard. I 1986 spilte han også trommer med Ultravox på bandets siste turné.

I 1990 fikk Weston en telefon fra Martin Turner som lurte på om han var interessert å spille trommer på noen av låtene på Wishbone Ash-albumet *[[Strange Affair]]*. Han takket ja og deltok på seks av ti låter, samt ble med bandet på en omfattende turné som også resulterte i liveutgivelsen *[[The Ash Live in Chicago]]*. Ray ble i gruppen til desember 1993. Etter at han forlot Wishbone Ash ble han medlem av bandet World of Leather som ga ut to album på midten av 1990-tallet og fortsatte å arbeide som studiomusiker for andre artister. Han opptrådte også i husbandet for flere populære britiske TV-programmer, hvor han blant annet støttet Tom Jones. Ray arbeidet også i denne perioden noe med Fleetwood Mac-gitaristen Peter Green.

I 1998 ble Ray nok engang invitert til å bli med i Wishbone Ash, denne gang av Andy Powell. Han takket ja og har beholdt posisjonen som trommeslager for bandet siden. Buddy Rich, Ian Paice, John Bonham, Ringo Starr og Stevie Wonder er noen av Ray Westons musikalske forbilder.

## Artister og band Weston har arbeidet med
* Del Shannon
* Björk
* Martin Turner (fra Wishbone Ash)
* Tom Jones
* Peter Green (fra Fleetwood Mac)
* Robert Palmer
* Steve Howe
* Cliff Richard
* Ultravox
* Katrina and the Waves
* Andy Summers
* Belinda Carlisle
* The Bay City Rollers
* Mick Jones (fra The Clash)
* Bill Wyman (fra The Rolling Stones)
* Mickie Most
* Nigel Gray

## Eksterne lenker
* Biografi på wishboneash.co.uk
* Biografi på wishboneash.com
Al Shean

**Al Shean** (født 12. mai 1868 i Dornum i Ostfriesland i Det nordtyske forbund, død 12. august 1949 i New York City) var scenenavnet til den amerikanske komikeren **Albert Schönberg**.

## Liv og virke
Schönbergs far var tryllekunstner. Hans søster Minnie Schönberg giftet seg med Simon «Frenchie» Marx og deres barn ble siden kjent som de berømte Brødrene Marx.

Etter å ha skapt et navn for seg selv i vaudeville slo Shean seg sammen med Edward Gallagher og dannet duoen *Gallagher & Shean*. Selv om duoen hadde en viss suksess hadde de to mindre hell med å samarbeide og være venner, men jobbet sammen i løpet av 1910-tallet og 1920-tallet i vaudeville og på Broadway. De er mest kjent for deres kjenningsmelodi «Mister Gallagher and Mister Shean» som ble en slager i 1922. Sangen var skrevet for dem av Bryan Foy, sønn av Eddie Foy.

De hadde deres første opptreden sammen på turnen «The Rose Maid» i 1912, men kranglet og gikk fra hverandre to år etter. De kom sammen igjen i 1920 etter overtalelser fra Sheans søster Minnie Marx, og holdt da sammen til 1925.

Sheans sønn, også kalt for Al Shean, arbeidet i showene «The Rocky» og «Bullwinkle».

## Referanser


## Eksterne lenker
* 
* 
*
Morrie Ryskind

**Morrie Ryskind** (født **Morris Ryskind** 20. oktober 1895 i New York City, død 24. august 1985 i Washington D.C.) var en amerikansk lyriker, regissør, forfatter og dramatiker som skrev for Hollywood og Broadway. 

Han samarbeidet med den berømte George S. Kaufman med flere stykker for Broadway og skrev eller bidro til flere manuskriptene til filmene til Brødrene Marx.

Hans Broadway-show inkluderte:

* *Merry-Go-Round* (1927) (sangtekster og dramaturg sammen med Howard Dietz til musikk av Henry Souvaine og Jay Gorney
* *[[Animal Crackers]]* (1929) (manus sammen med George S. Kaufman til musikk og lyrikk med Bert Kalmar og Harry Ruby og med Brødrene Marx i hovedrollene)
* *Ned Wayburn's Gambols* (1929) (lyrikk med musikk av Walter G. Samuels)
* *[[Strike Up the Band]]* (1930) (tekst til musikk av George Gershwin og lyrikk av Ira Gershwin)
* *The Gang's All Here* (1931) (medforfatter)
* *Of Thee I Sing* (1933) (medforfatter sammen med George S. Kaufman til musikk av George Gershwin og lyrikk av Ira Gershwin) 
* *[[Let 'Em Eat Cake]]* (1934 oppfølger til *Of Thee I Sing*) (medforfatter sammen med George S. Kaufman til musikk av George Gershwin og lyrikk av Ira Gershwin)
* *Louisiana Purchase* (1941) (manus til musikk og lyrikk av Irving Berlin)
* *[[The Lady Comes Across]]* (1942) (regissør)

Hans filmer inkluderte

* 1929 – *[[The Cocoanuts]]* (med Brødrene Marx i hovedrollene)
* 1930 – *[[Animal Crackers]]* (med Brødrene Marx i hovedrollene)
* 1935 – *[[A Night at the Opera (film)|A Night at the Opera]]* (med Brødrene Marx i hovedrollene)
* 1936 – *[[Godfrey kan alt]]*
* 1937 – *[[Før teppet går opp]]*
* 1938 – *[[Panikk i hotellet (film 1938)|Room Service]]* (med Brødrene Marx i hovedrollene)

Ryskind var en velkjent sosialist og måtte møte fram for Komiteen for uamerikansk virksomhet på 1950-tallet. I sine senere år snudde han om politisk og ble en forkjemper for konservatisme og medlem av organisasjonen John Birch Society. Hans sønn, Allan H. Ryskind, var i lengre tid redaktør av ukemagasinet *[[Human Events]]*.

## Referanser


## Eksterne lenker
*
Herøy kirke (Nordland)

**Herøy kirke** er ei stenkirke fra 1100-tallet på øya Sør-Herøy i kommunen Herøy i Nordland, på Helgeland. 

Kirka, som kalles «Helgelandskatedralen» er den største av de såkalte «triangelkirkene» i området som er bygget i romansk stil; de andre er Dønnes kirke og Alstahaug kirke. Til forskjell fra disse, har Herøy kirke apsis (halvrundet hvelvet tak), og ikke løkkuppel. De tre middelalderkirkene feiret et felles 800-årsjubileum i 1999.
## Historie
Både Håkon Christie og Lena Liepe mener at kirka ble bygget mellom 1150 og 1250. Mye tyder på at det fantes en eldre trekirke som steinkirka ble bygget inntil. I eldre middelalder hadde leidangen antagelig lokal base i og ved kirken.

Som vanlig er koret antagelig den eldste delen av kirken, mens apside og kirkeskip kom senere. I senmiddelalderen forfalt kirkeskipet og ble forkortet mot vest, men i 1879 ble skipet påbygd i dobbel lengde, og kirken fikk våpenhus og vesttårn.

Under restaureringen 1955-65 ble det avdekket 236 mynter under kirkegulvet, en fra Kong Sverres tid (1177-1202) og 28 fra kong Håkons tid (1217-63). og et gravkammer med to graver: Maren Falch (mor til Petter Dass) og Peder Angell.

## Bygget og inventaret
Et krusifiks fra 1600-tallet er ved Historisk museum i Bergen. Det nå restaurerte steinalteret med fem innhogde kors ble i 1935 gjenfunnet som dørhelle utenfor apsiden.

Den største lysekronen ble i 1655 gitt av fogd Jesper Hansen og hans kone Margrethe Pedersdatter, og en mindre i 1715 av Rasmus Angell. Presten og dikteren Petter Dass var født ved Nord-Herøy gård, og mest sannsynlig døpt i kirken. Petter Dass gav kirkesølv, alterkalk, disk og brødeske til sin barndomskirke. 

Altertavlen og prekestol fra 1764-65 er malt av Gottfried Ezechiel.

Døpefont i tre tilkom i 1913; den er skåret av Andreas Nilsskog og har motiver fra Jesu liv omkranset av norrøn drageornamentikk. Det første orgelet i kirka kom i 1883 og var fra Brantzæg orgelfabrikk. Nytt orgel kom i 1961, bygget av Br. Torkildsen Orgelbyggeri.


Herøy kirke, Nordland - Riksantikvaren-T403 01 0060.jpg|Inventaret etter utbyggingen i 1880, før restaureringen på 60-tallet.
Herøy kirke fra nordøst.jpg|kirka fra nordøst
Tegning av kirken før utbyggingen i 1880.jpg|Tegning av kirka før utbygginga i 1880

## Referanser

## Eksterne lenker
* 
* 
*
Simen Vangen

**Simen Iversen Vangen** (født 1976) er en norsk musiker fra Sortland i Vesterålen.

Vangen spilte trommer i rockegruppa Madrugada i perioden 2002&ndash;04, men er egentlig en mer typisk jazz-trommeslager. Han har musikkutdannelse fra Conservatorium van Amsterdam i Nederland og mastergrad fra Brasil i brasiliansk musikk.

Vangen har gjestet på album, og på turneer sporadisk spilt trommer, for Løkbrød, sammen med Mikael Lindqvist og Lars Skoglund.

Vangen var i 2007 medlem av det akustiske popbandet Sigrun and the Kitchen Band.

Han flyttet 2008 til Lofoten, hvor han jobber som lærer, produsent og freelancemusiker.
## Diskografi
### Madrugada
;Album
**[[Grit]]* (2002)
**[[The Deep End]]* (2005)
**[[Live at Tralfamadore]]* (2005)
**[[The Best of Madrugada]]* (2010)
;Singler/EP-er
**I'm Ready* (2002)
**[[Ready (Madrugada-EP)|Ready]]* (2002)
**I Don't Fit* (2002)
**Love's Institution* (2002)
**[[Majesty]]* (2003)
**Hold on to You* (2004)
**Blood Shot Adult Commitment* (2004)
**Majesty/Seven Seconds* (2004)
**Stories from the Streets* (2005)
**The Kids Are on High Street* (2005)
**You Better Leave* (2005)
**[[Lift Me]]* (2005), med Ane Brun
### [[Marit Sandvik]] & [[Nova Onda]]
* *[[Flor (album)|Flor]]* (2018)
### Deltar på
* Passacaglia & Empire: *[[10 (Passacaglia/Empire)|10]]* (1993)
* Sivert Høyem: *[[Ladies and Gentlemen of the Opposition]]* (2004)
* Anne Nymo Trulsen: *[[Skråblikk]]* (2013)

## Referanser
Boudewijn Zenden

**Boudewijn "Bolo" Zenden** (født 15. august 1976) i Maastricht er en nederlandsk, tidligere fotballspiller. 

Zenden ble hentet til Liverpool fra Middlesbrough av Rafa Benitez sommeren 2005. Zenden gikk gratis på Bosman-overgang, og gikk også gratis videre til Marseille. Han signerte en toårs-avtale med det franske laget.

## Meritter
* ****
** 54 landskamper og 7 mål
* **[[Liverpool FC|Liverpool]]**
** UEFA Super Cup 2005
** FA-cupen 2006

## Referanser


## Eksterne lenker
* 
* 
* Liverpool.no om Zenden
* Liverpool sin egen hjemmeside om Zenden
Trevor Morley

**Trevor William Morley** (født 20. mars 1961 i Nottingham) er en engelsk tidligere fotballspiller. Han spilte for blant andre Manchester City og West Ham. Morley hadde en lang og forholdsvis god karriere i sitt hjemland, før han kom til Brann som «leiesoldat» i tre sommerperioder.

## Gjesteopphold i Norge

Morley var aktiv spiller i Brann i sommerperiodene 1992, 1993 og 1995. Etter siste gjesteopphold i Brann ønsket klubben å knytte Morley til seg på permanent basis, ettersom han ved kontraktutløpet ville gå gratis fra West Ham, men sommervikaren valgte heller å gripe et mer lukrativt tilbud fra Reading. Da Morley igjen ønsket seg tilbake til Brann i 1998, var ikke sportsklubben interessert, og Morley forsøkte seg i stedet i Sogndal.

## Etter fotballkarrieren

Etter karrieren som fotballspiller tok slutt har Morley drevet Sandviken Pensjonat, et hospits i Bergen.

Morley arbeider også som fotballekspert i TV 2, der han jevnlig brukes i Premier League-studio.

## Karriere som spiller
(*Sist oppdatert [[3. mars]] [[2006]]*)

## Referanser




## Eksterne lenker
* 
*
Omsetning

**Omsetning** er salgsinntekter av varer og tjenester, og det skal beregnes og betales merverdiavgift ifølge Merverdiavgiftsloven fra 2010.

Definisjonen på «omsetning» i merverdiavgiftsloven §1-3:

«*Levering av varer og tjenester mot vederlag*.»

## Eksterne lenker

*  Merverdiavgiftsloven
Drammensveien (Oslo)

**Drammensveien** (33–289, 42–120, 126–290) er en gate fra Oslo sentrum til Vækerøkrysset. Den begynte opprinnelig  ved  Stortinget, men i 1865 fikk strekningen fra Wessels plass (ved Stortingsbygningen) til Frederiks gate navnet Stortingsgata, fra 1. mai 2006 fikk strekningen fra Frederiks gate til Solli plass navnet Henrik Ibsens gate. Samtidig fikk den opprinnelige Henrik Ibsens gate navnet Hammersborggata. Det kongelige slott endret samtidig adresse fra Drammensveien 1 til Henrik Ibsens gate 1, for i 2012 å omreguleres til Slottsplassen 1.

Gaten passerer Frogner, Skillebekk, Skarpsno, Skøyen, Bestum, Vækerø og Lilleaker før den passerer bygrensen ved Lysakerelva og fortsetter i Bærum. Strekningen mellom Halvdan Svartes gate og Sjølystveien er del av Ring 2; det er her bomstasjon i retning sentrum. Fra Sjølyst til bygrensen er veien del av E18.

## Bygninger

### Fra Solli til Skillebekk

### Skarpsno

### Fra Olav Kyrres plass til Skøyen

### Fra Sjølyst til Lysaker

## Referanser


 

 

 



## Litteratur
* 
* 
* 
* 
* 

## Eksterne lenker
* 
* Oslo kommunes vedtak om navneendring
Merverdiavgiftsloven

**Merverdiavgiftsloven**, fulltittel **lov om merverdiavgift** (19. juni 2009 nr. 58) er en norsk lov om merverdiavgift som trådte i kraft 1. januar 2010. Den erstattet lov av 19. juni 1969 nr. 66 om merverdiavgift, en lov som gjaldt fra 1. januar 1970 ut 2009. Den nye loven inneholder svært få materielle endringer sett i forhold til den gamle, og endringene er i hovedsak begrunnet i behovet for redaksjonell opprydning og strukturering.

**Merverdiprinsippet**

**Plikten MVA-registrering**

**Plikten til å beregne utgående MVA ved salg av produkter**

Kapittel 3 omhandler **unntak** for ulike virksomheter som driver med omsetning av helse- og sosialtjenester, undervisningstjenester, forskjellige kulturarrangementer og offentlig mundighetutøvelse (for eksempel politi og rettsvesen), finansielle tjenester (for eksempel banktjenester), og salg av fast eiendom (bolig). Disse sektorene har ikke fradragsrett for inngående merverdiavgift og ikke plikt til å beregne utgående avgift. Årsaken til dette er at disse tjenestene i stor grad er offentlig støttet virksomhet og bærer lite preg av å være tradisjonell næringsvirksomhet. Slik virksomhet eller aktivitet faller dermed pr. definisjon utenfor merverdiavgiftsloven.

Kapittel 6 omhandler **fritak** for meverdiavgift blant annet for aviser, tidsskrifter, bøker og andre trykte publikasjoner.
Slike virksomheter ligger innenfor loven, men de har fritak for inngående avgift og er fritatt fra å beregne utgående merverdiavgift.

## Se også
* Oversikt over merverdirater i ulike land.
* Særavgift
* Skatt
* Toll

## Kilder
* Gjems-Onstad, Ole og Kildal, Tor S. 2009. *Lærebok i Merverdiavgift*, 3.utgave. Gyldendal Norsk Forlag.

## Eksterne lenker
* Lov om merverdiavgift (merverdiavgiftsloven) på lovdata.no
Laurentius av Roma

**Laurentius** (av latin *Laurentius*, *beærede*; født ca. 230 i Toledo, død 10. august 258 i Roma) er en helgen, også kjent som *St. Lavrans* (samme latinsk opprinnelse, *beærede*). Svenskene kaller ham **St. Lars**, på norsk har han blitt kalt **St. Lavrans**.

## Liv og virke
Han var skattmester og en av syv diakoner i Roma.  Den vanligste legenden sier at han fordelte kirkens skatter til de fattige etter at pave Sixtus II var blitt henrettet.  Dette stred mot keiser Valerian Is befaling. Ifølge legenden ble Lavrans  langsomt stekt. Mange av dagens historikere mener imidlertid det er mer sannsynlig at han ble halshugget. Han ble gravlagt på kirkegården Campus Veranus, men et relikvie som sies å inneholde hans hode blir oppbevart i Vatikanet.

## Helgenstatus
Siden 354 har han vært feiret den 10. august (*Minnedagen for St. Laurentius*. Også kalt Larsok eller *Larsmesse*). I kunsten avbildes han med en stekerist (dødsmåten) eller pengepung (det som fremprovoserte avrettingen).  

Han er de fattiges, bibliotekarers, ølbryggeres, forbrentes og brannvesenets helgen. I Norge er Lavranskirken i Tønsberg, Nidarholm kloster,  Utstein kloster, Lørenskog kirke og Romnes kirke på Ulefoss (Norges best bevarte middelalderkirke) viet St. Lavrans. Ringsaker kirkes flamske alterskap fra 1520-årene har et bildefelt viet Laurentius. I det samtidige hollandske alterskapet i Stranda kirke  er også helgenen avbildet.  Han er også en av figurene på altertavlen i Norderhov kirke på Ringerike av Johannes Skråstad som ble ferdigstilt i 1682. I Dønnes kirke i Nordland finnes også en Lavransfigur med rester av sin opprinnelige bemaling intakt. Den katolske kirken i Drammen er viet St.Laurentius og ble oppført i 1899. Kirken som da ble bygget i tømmer ble senere flyttet til Åssiden kirkegård i Drammen og den katolske menigheten fikk oppført en ny kirke der gamle hadde ligget. Denne ble tatt i bruk fra 1997 og er også viet St.Laurentius.

Dette er to av de ytterst få Laurentius-framstillinger i norsk kirkekunst. I Drammenskirken finnes en statue av St.Laurentius. I Dråby kirke på Sjælland finnes en avbildning der han deler ut gaver fra kirken til de fattige. I Skåne er Lund domkirke viet til St. Laurentius. Våpenet for den tidligere erkebiskop av Lund var derfor «*på gull en svart stekerist*», og samme våpen brukes fremdeles av det nåværende bispedømmet. Klosteret og slottet El Escorial i Spania er også viet til St.Laurentius, og derfor består anlegget av flere kryssende fløyer med mellomliggende gårdsplasser, slik at grunnplanen danner en stor stekerist.

## Referanser


## Eksterne lenker
*
Kongsberg Spacetec

**Kongsberg Spacetec AS** var en leverandør av komplette bakkestasjoner for mottak/bearbeiding av data fra satellitter. Selskapet må ikke forveksles med Kongsberg Satellite Services.

Bedriften ble etablert i 1984  og ble innlemmet i Kongsberg Gruppen i 1994. Virksomheten hadde kontorer i Tromsø og ble ledet av administrerende direktør Bjørn Arne Kanck (født 1957).

Leverandør av rammeverket for portalen BarentsWatch frem til 2015. Avtalen ble underskrevet i september 2011 . 

KONGSBERG SPACETEC AS med organisasjonsnummer 936 418 996 ble slettet 21.01.2019.

## Referanser


## Eksterne lenker
* Virksomhetens nettsider
Adware

**Adware** (av **Ad**vertising soft**ware**) er en økonomisk modell som skal sikre produsent av et dataprogram inntekter. Bruker inngår ved installasjon av programmet en avtale med produsent som gir denne rett til å publisere reklame &ndash; som regel begrenset til den tid programmet er i bruk. Begrepet grenser inn mot shareware og freeware.

Adware omtales ofte i samme åndedrag og blir ofte blandet sammen med spyware. Grunnen er delvis at enkelte av de samme mekanismene er til stede og delvis medias manglende faglige forståelse.

Adware-program skal ha en lisensavtale som brukeren skal godta for å kunne bruke programmet. Denne avtalen vil inneholde vilkår som gir leverandøren rett til å distribuere reklame til brukeren. Denne distribusjonen vil i mange tilfeller være rettet, ved at programmet rapporterer tilbake hvilke sider på Internett en bruker besøker. Informasjonen er vanligvis anonym, men knyttet til for eksempel lisensnummeret på programvaren. Dette er normalt det elementet av spyware som adware inneholder.

Det finnes egne skannere for å finne og fjerne adware. Disse er gjerne utviklet på bakgrunn av brukeres bekymring for *spyware*. Dette har generert rettssaker mellom produsenter av adware og skanner-utviklerne. I tillegg vil ofte disse skannerne medføre at adware-programmene ikke lenger fungerer.
Freeware

**Freeware** er programvare som kan benyttes uten at det skal betales noen avgift til produsenten. Juridiske forhold som eiendomsrett og opphavsrett tilligger normalt produsenten. Kildekoden er normalt ikke tilgjengelig for brukeren, og modifikasjoner av programmet tillates normalt ikke. Derimot er det vanligvis lov å distribuere programmet videre. Disse forholdene grenser opp mot fri programvare, som er et annet relatert begrep. Forskjellen er at *freeware* relaterer seg til kostnad mens *fri programvare* relaterer seg til lisensregler. *Freeware* kan være knyttet mot en rekke lisensforutsetninger.

Bakgrunnen for at programvare utgis på denne måten er forskjellig:
* **[[Donasjon]]**: Produsent ønsker å dele noe han har laget med andre, enten av idealistiske grunner eller fordi han av forskjellige grunner ikke ser noe inntektspotensial i produktet.
* **[[Lokkevare]]**: Produsent har andre produkter han ønsker å få fokusert, og benytter freeware som et middel til dette.
* Adware: Adware er strengt tatt freeware, men brukeren «betaler» for å bruke produktet ved å gi produsenten reklameinntekter.

Følgende kategorier beveger seg mot Shareware som er en måte å distribere betalbar programvare på:

* Nagware: Programmet har fullverdig funkjonalitet, men også dialogbokser som en eller flere ganger formidler at programmet kan benyttes uten disse dialogboksene dersom det betales for en lisens. 
* Crippleware: Programmet fungerer og kan benyttes, men mangler funksjonalitet.
* Shareware: Programmet kan benyttes kostnadsfritt for en periode. Deretter må det betales for lisens.
Det finnes også mellomformer mellom disse kategoriene.
Øreåsen

**Øreåsen** er et tettsted i Moss kommune, tidligere Rygge kommune i Østfold, og inngår i tettstedet Moss. Øreåsen var opprinnelig et skogområde som hørte inn under Øre gård. Tomtene ble parsellert ut på 1970-tallet. De fleste tomtene er festet og eies av Rygge Tomtefesteselskap AS. Øreåsen ble hovedsakelig utbygd med blokk- og rekkehusbebyggelse, og med en del eneboliger nord i området.

Øreåsen har to skoler, Solli skole og Øreåsen skole. Fra høsten 2006 ble skolene slått sammen til én skole med felles administrasjon.  

Øreåsen er skildret i boken *Destroyer* av Lars Ramslie.

## Eksterne lenker
* 
* Lokalavisen Moss Avis' temaside om Øreåsen Innebandy
Michael Moorcock

**Michael John Moorcock** (født 18. desember 1939 i London) er en britisk forfatter som hovedsakelig skriver science-fiction og fantastisk litteratur, men har også gitt skjønnlitterære romaner. Han har også samarbeidet med rockgruppene Hawkwind og Blue Öyster Cult, og utgitt et tegneseriemagasin. Hans bøker er blant annet *Behold The Man* (1969), på norsk i 1978 som *Se det menneske*, og bøkene om Elric av Melniboné.

Som redaktør av det kontroversielle britiske science-fiction-magasinet *[[New Worlds]]* fra mai 1964 til mars 1971, og deretter på nytt fra 1976 til 1996, fostret han utviklingen av den eksperimentale science-fiction-bølgen «new wave» i Storbritannia og indirekte også i USA. Hans utgivelse av *Bug Jack Barron* av Norman Spinrad som en føljetongroman var notorisk; i det britiske parlamentet fordømte en del parlamentsmedlemmer at Arts Council ga økonomisk støtte til magasinet. I 2008 listet avisen *[[The Times]]* Moorcock på deres kåring av «de femti største britiske forfattere siden 1945.»

## Politisk syn
Moorcocks verker er kjent for deres politiske vesen og innhold. I et intervju hevdet Moorcock at «jeg er en anarkist og en pragmatiker. Min moralske/filosofiske posisjon er anarkistisk.» I beskrivelsen av hvordan hans forfatterskap forholder seg til hans politisk filosofi har han sagt, «Mine bøker handler ofte om aristokratiske helter, guder og lignende. De alle ender med en antegnelse som ofte uttrykker ganske dristig at man ikke burde tjene hverken guder eller herren, men heller bli sin egen herre.»

Foruten å benytte seg skjønnlitteraturen for å utforske sin politikk, er Moorcock også engasjert i politisk aktivisme. Særskilt for å «marginalisere det som forsøker å tingliggjøre kvinner og antyde at kvinner liker å bli banket opp.» Eksempelvis har Moorcock oppmuntret Smiths kiosker til å flytte John Normans Conan-lignende romanserie *Gor* til øverste hylle.

## Referanser


## Litteratur
* Harris-Fain, Darren (2002): *British Fantasy and Science-Fiction Writers Since 1960*, Gale Group, ISBN 0-7876-6005-1, s. 293
* Kaplan, Carter (2008): «Fractal Fantasies of Transformation: William Blake, Michael Moorcock and the Utilities of Mythographic Shamanism» i: *New Boundaries in Political Science Fiction*, Hassler, Donald M. & Wilcox, Clyde, red., Univ of South Carolina Press, ISBN 1-57003-736-1, s. 35–52
* Magill, Frank Northern (1983): *Survey of Modern Fantasy Literature, Volume 1*, Salem Press, ISBN 0-89356-451-6, s. 489

## Eksterne lenker
* 
* 
* Michael Moorcock hos *Internet Speculative Fiction Database*
* Michael Moorcocks biografi hos *Science Fiction and Fantasy Hall of Fame*
* Michael Moorcock hos *RealityEnds*
Cherokee (andre betydninger)

Ordet **cherokee** har flere betydninger:
*Cherokee, indianerstamme i USA
*Cherokee, språket deres

Det er flere steder i USA som heter **Cherokee**, oppkalt etter indianerstammen:
*Cherokee, Alabama
*Cherokee, Iowa
*Cherokee, Kansas
*Cherokee, Nord-Carolina
*Cherokee, Oklahoma
* Cherokee - var også et tidligere navn på elva Tennessee

Annet:
*«Cherokee», sang av Europe
*Cherokee (webserver), webserver
*Jeep Cherokee og Jeep Grand Cherokee, jeeper
*Piper PA-28 Cherokee Sports- og privatfly
Floriano Peixoto

**Floriano Vieira Peixoto** (født 30. april 1839 i landsbyen Ipioca 18 km fra Maceió i Alagoas, død 29. juli 1895 i byen Barra Mansa i Rio de Janeiro) var en brasiliansk militær og politiker. Som militær deltok han i trippelalliansekrigen.

Han ble Brasils første visepresident og overtok som president da Manuel Deodoro da Fonseca trakk seg som president i november 1891.  Peixoto satt som president frem til november 1894. 

Plassen Praça Floriano Peixoto (ofte kalt Cinelândia) i sentrum av Rio de Janeiro er oppkalt etter Peixoto.

## Referanser
Underworld: Evolution

***Underworld: Evolution*** er en amerikansk fantasy- og actionfilm fra 2006, regissert av Len Wiseman. Den er oppfølgeren til filmen *[[Underworld]]* fra 2003, og følger handlingen til den første filmen som tok opp konflikten mellom vampyrer og varulver.

## Handling

*Underworld: Evolution* tar opp tråden der *Underworld* sluttet, med krigen mellom vampyrer og varulver. Filmen følger begynnelsen av den eldgamle krangelen mellom de to artene. Vampyrheltinnen Selene (Kate Beckinsale) og vampyr-varulven Michael (Scott Speedman) forsøker å finne svar på hemmelighetene til sine forfedre. En rekke hendelser, intriger og forbudt kjærlighet tar dem med inn i kampen som skal gjøre slutt på alle kriger. En av de tre eldgamle vampyrfyrstene fra den første filmen, Marcus, blir vekket. Marcus er den sterkeste av alle vampyrene, den første vampyren, og sønn av den udødelige Alexander Corvinus. Selene må få hjelp fra sin elsker Michael for å forhindre at Marcus vekker sin tvillingbror William, den første varulven.

## Rolleliste

## Produksjon
Filmen ble spilt inn i Vancouver i Canada. Den har et mye større budsjett enn den første filmen, og ble opprinnelig satt til å ha premiere sent i 2005, men den ble utsatt til 19. januar 2006.

## Lydspor

# «The Undertaker (Renholder Mix)» – Puscifer
# «Morning After» – Julien-K Vs. Chester Bennington
# «Where Do I Stab Myself in the Ears (The Legion of Doom Remix)» – Hawthorne Heights
# «To The End (RNR Cheryl Mix)» – My Chemical Romance
# «Vermillion Pt. 2 (Bloodstone Remix)» – Slipknot
# «Burn (Alleged Remix)» – Alkaline Trio
# «The Last Sunrise (Dusk Mix)» – Aiden
# «Bite to Break Skin (The Legion of Doom Remix)» – Senses Fail
# «Her Portrait In Black» – Atreyu
# «Washing Away Me in The Tides» – Triviu
# «Eternal Battle» – Mendozza
# «Our Truth» – Lacuna Coil
# «Cat People (Putting Out The Fire)» – Gosling
# «Why Are You Up?» – Bobby Gold
# «Suicide» – Meat Beat Manifesto
# «Halloween 2» – Cradle of Filth

## Referanser


## Eksterne lenker
*
Underworld: Rise of the Lycans

**Underworld: Rise of the Lycans** er en amerikansk action-skrekkfilm fra 2009 regissert av Patrick Tatopoulos og med skuespillerne Michael Sheen, Bill Nighy, Rhona Mitra, Steven Mackintosh, Kevin Grevioux og Kate Beckinsale. Det er den tredje filmen i Underworld-franchisen, men er en forløper til de to første filmene. Filmen fokuserer først og fremst på opprinnelsen til karakterene og begivenhetene som fører frem til krigen mellom vampyrene og varulvene. Kate Beckinsale, som spilte hovedrollen i de forrige Underworld-filmene, vises kort på slutten av filmen.

## Handling
Filmen forteller historien om Lucian, den første varulven som var i stand til å ta menneskelig form og den første som ble kalt en Lycan. Viktor, en eldre vampyr, oppdrar barnet. Skogen er fylt med ville varulver, og menneskelige adelsmenn i området tigger Viktor om beskyttelse mot de ville dyrene. Han går med på dette i bytte for å motta sølv, som gjør det mulig for ham å holde slaver under kontroll.

Når Lucian vokser opp, blir han og Viktors datter Sonja (spilt av Rhona Mitra) snart forelsket. De begynner et hemmelighetsfullt intimt forhold. Lucian forsøker å rekruttere både menneskelige slaver og andre varulver i skogen for å bygge en styrke som er stor nok til å slåss mot vampyrene.

## Skuespillere
* Michael Sheen som Lucian
* Alexander Carroll som en ung Lucian
* Bill Nighy som Viktor
* Rhona Mitra som Sonja
* Olivia Taylforth som en ung Sonja
* Steven Mackintosh som Andreas Tanis
* Kevin Grevioux som Raze
* David Aston som Coloman
* Elizabeth Hawthorne som Orsova.
* Craig Parker som Sabas.
* Jared Turner som Xristo.
* Tania Nolan som Luka.

## Referanser


## Eksterne lenker
* 
*
EB

**EB**, **Eb**, **eB** og **eb** kan bety:

## EB

* Energiselskapet Buskerud
* Elektrisk Bureau
* Den danske avisen Ekstra Bladet

## Eb
* Elevbedrift

## eB

## eb
EC

**EC**, **Ec**, **eC** og **ec** kan bety:

## EC

* IATA-koden for flyselskapet Avialeasing Aviation
* EuroCity, en klasse av raske tog i Europa
* European Commision, EU-kommisjonen eller Europakommisjonen

## Ec

## eC

* Exacoulomb, en SI-enhet for elektrisk ladning

## ec
ED

**ED**, **Ed**, **eD** og **ed** kan bety:

## ED
* Airblue, flyselskap med IATA-kode ED
* Energidepartementet
* Erstatningsdirektoratet
* Søndagsbokstaver for skuddår som begynner onsdag 1. januar

## Ed
* Ed – svensk tettsted
* Ed, Edd og Eddy, TV-serie
* Edvard; «Ed» er en kortform av den engelske formen Edward

## eD

## ed
* banning
* ed (teksteditor)
* erklæring eller juridisk forpliktelse
** den hippokratiske ed
** den olympiske ed
EE

**EE**, **Ee**, **eE** og **ee** kan bety:

## EE

* IATA-koden for flyselskapet Aero Airlines

## Ee

* Ee, Nederland

## eE

## ee
Driftstunnel

En **driftstunnel** er en tunnel for tilførsel av vann fra vannkraftverkets inntaksmagasin eller inntaksbasseng til kraftstasjon. Se også avløpstunnel.
United States attorney

**United States attorney** (kortform: **U.S. attorney**) er en embetstittel i USAs føderale justisforvaltning. Det er 93 slike embeter rundt i landet og dets territorier, et for hvert juridiske distrikt, med unntak av Guam og Northern Mariana Islands som sammen dekkes av ett embete.

Hver U.S. attorney er den føderale regjeringens øverste juridiske representant i distriktet. Embetet har ansvar for å håndheve føderale lover og forsvare den føderale staten i sivile søksmål. Embetene inngår i Justisdepartementet, men hver U.S.&nbsp;attorney utnevnes på åremål direkte av USAs president med Senatets samtykke.

Embetene har varierende størrelse, men består gjerne av opptil 350 jurister og et tilsvarende antall administrativt personell. Embetet som dekker District of Columbia har som tilleggsoppgave å føre lokale straffesaker for Superior Court of the District of Columbia og District of Columbia Court of Appeals.

## Eksterne lenker
*
EH

**EH**, **Eh**, **eH** og **eh** kan bety:

## EH

* IATA-koden for flyselskapet Sociedad Anónima Ecuatoriana de Transportes Aéreos
* Exahenry, en SI-enhet for måling av elektrisk induktans

## Eh
*Eh (navn), et burmesisk personnavn

## eH

## e.h.
Etter Hijra
EI

**EI**, **Ei**, **eI** og **ei** kan bety:

## EI

* IATA-koden for flyselskapet Aer Lingus
* Den internasjonale fagforeningssammenslutningen Education International

## Ei
*Ei (navn), et burmesisk personnavn

## eI

## ei
EJ

**EJ**, **Ej**, **eJ** og **ej** kan bety:

## EJ

* IATA-koden for flyselskapet New England Airlines
* Exajoule, en SI-enhet for energi

## Ej
Ej er ordet for Jeg. 
Ordet brukes i hovedsak av sunnmøringer. siden det er stor "E", så betyr det at ordet begynner en setning. f.eks: Ej gjeng på do.

## eJ

## ej

betyr det samme sim "Ej", men er med små bokstaver. dermed begynner ikke ordet en setning.
EK

**EK**, **Ek**, **eK** og **ek** kan bety:

## EK

* IATA-koden for flyselskapet Emirates
* Elektronisk krigføring
* Exakelvin, en SI-enhet for temperatur

## Ek

* Treet eik

## eK

## ek
EO

**EO**, **Eo**, **eO** og **eo** kan bety:

## EO
* Ekstraomgang
* IATA-koden for flyselskapene Express One International og Hewa Bora Airways
* Elevorganisasjonen forkortes EO
* Ex officio

## Eo

## eO

## eo
* Språket esperanto (ISO-639)
EQ

**EQ**, **Eq**, **eQ** og **eq** kan bety:

## EQ

* Equalizer
* Everquest, et videospill
* Emosjonell intelligens
* TAME, flyselskap, IATA-kode EQ

## Eq

## eQ

## eq
ER

**ER**, **Er**, **eR** og **er** kan bety:

## ER
* IATA-koden for flyselskapet Astar Air Cargo
* *ER*, en amerikansk TV-serie, på norsk: *[[Akutten]]*
* Eesti Raadio
* Endoplasmatisk retikulum
* Europeisk rekord

## Er
*Er (bibelsk person), bibelsk person, bror til Onan
* Kjemisk symbol for grunnstoffet erbium

## eR

## er
*Presens av verbet «å være», altså eksistens.
*Musikkalbum av Nils Petter Molvær
ES

**ES**, **Es**, **eS** og **es** kan bety:

## ES
* IATA-koden for flyselskapet DHL International
* Bilmodellen Lexus ES
* Exasiemens, en SI-enhet for elektrisk konduktivitet
* Forkortelse for selskapet Entrada Services
* Forkortelse for Stiftelsen Evangeliesenteret

## Es
* Kjemisk symbol for grunnstoffet einsteinium
* Exasekund, en SI-enhet for tid

## es
* Språket spansk (ISO-639)
Best of the Beast

***Best of the Beast*** var det britisk heavy metal-bandet Iron Maidens første samlealbum da den ble utgitt 24. september 1996 i tre utgaver; én 34-spors vinyl, én 27-spors dobbel-CD og én 16-spors enkelt-CD. Vinylutgaven er det veldig få av og anses i dag som et samleobjekt.

Låtene som er inkludert, er hovedsakelig bandets mest populære låter fra 1980&ndash;95, men inneholder også en ny låt, «Virus», og to låter, «Iron Maiden» og «Strange World», fra bandets første utgivelse, *[[Soundhouse Tapes]]* (1979).

## Sporliste, 16-sporsutgaven
# «The Number of the Beast»
# «Can I Play with Madness»
# «Fear of the Dark» (live)
# «Run to the Hills»
# «Bring Your Daughter... to the Slaughter»
# «The Evil That Men Do»
# «Aces High»
# «Be Quick or Be Dead»
# «2 Minutes to Midnight»
# «Man on the Edge»
# «Virus»
# «Running Free» (live)
# «Wasted Years»
# «The Clairvoyant»
# «The Trooper»
# «Hallowed Be Thy Name»

## Sporliste, 27-sporsutgaven
### CD 1
# «Virus»
# «Sign of the Cross»
# «Man on the Edge»
# «Afraid to Shoot Strangers» (live)
# «Be Quick or Be Dead»
# «Fear of the Dark» (live)
# «Bring Your Daughter... to the Slaughter»
# «Holy Smoke»
# «Clairvoyant»
# «Can I Play with Madness»
# «Evil That Men Do»
# «Heaven Can Wait»
# «Wasted Years»

### CD 2
# «Rime of the Ancient Mariner» (live)
# «Running Free» (live)
# «2 Minutes to Midnight»
# «Aces High»
# «Where Eagles Dare»
# «The Trooper»
# «The Number of the Beast»
# «Run to the Hills»
# «Hallowed Be Thy Name»
# «Wrathchild»
# «Phantom of the Opera»
# «Sanctuary»
# «Strange World»
# «Iron Maiden»

## Eksterne lenker
*
Høybråten (andre betydninger)

**Høybråten** kan vise til:

## Steder
* Høybråten (Oslo) – et strøk i Oslo
* Høybråten kirke – sognekirken på Høybråten
* Høybråten stasjon – en av NSBs jernbanestasjoner
* Høybråten & Stovner IL – et fotballag fra Oslo

## Personer
* Dagfinn Høybråten – en politiker fra Kristelig Folkeparti